Schöf un Ponies woren ungerwähß un däten met ehre Jlöckche bimmele. Av un aan kom ene Boor met singem "2CV" ov "R4 Pick-up" vörbei, belade met e paar Säck, Werkzüch un och machmal met Schöf ov Lämmcher. Mir vier Piljer hatte Möh jenoch: Immer der Birch erop, selden ens flach! Dä Wääch wor jot befestich, manchmol sin mer och övver en Wies gelaufe. Mer brohten nit noh dä rut-wieße Markierunge ze lore. Et woren jenoch andere Minsche om Wääch noh Spanien.